दिवचल ः दिवचलच्या पूज्य साने गुरूजी ज्ञानोपासना संघ संचलीत राधाकृष्ण विद्यालय आनी साने गुरूजी मुळावी शाळा हांची शिक्षक दिसाची कार्यावळ एकत्रितपणान विद्यार्थ्यांनी व्हडा उमेदीन मनयली.
 हे कार्यावळींत सुरवातीक शाळेचे मुख्याध्यापक चंद्रकांत चांदेकार हांचे हस्तुकीं डाॅ. सर्वपल्ली राधाकृष्णन हांच्या फोट्याक हार घालो. ह्या वेळार माचयेर ज्येश्ठ शिक्षक निशांत चणेकार, रामानंद नाटेकार, नारायण मराठे, रौफ खान पठाण, हेमा चणेकार आदीची उपस्थिती आसली.
 सुरवातीक शाळेच्या गानवृंदान गुरूने दिला ज्ञानरुपी वसा, आम्ही चालवू हा पुढे वारसा हें गीत सादर केलें. ताका शाळेचे संगीत शिक्षक सावलो चोडणकार, योगेश शिरवळकार आनी तुळशीदास मालवणकार हांणी मार्गदर्शन आनी साथसंगत केली.
 उपरांत शाळेचो विद्यार्थी आयान खान हाणें शिक्षक दिसा विशीं मनोगत उक्तायलें. यत्ता धावेच्या भुरग्यांनी एक दीस शिक्षक-शिक्षिका जावन शिकोवपाचो अणभव घेतलो. तातूंतल्या सारा मुजावर आनी राधिका जरळी हांणी शिक्षक म्हणून आपले अणभव सांगले.
 यत्ता णववेच्या चलयां मदीं सर्वदा पेडणेकार, अनिता आलंद आनी सानिया उसगांवकार हांणी मनरिजवणेची कार्यावळ सादर केली. यत्ता धावेतले योगीता जगदार हे विद्यार्थिनीन स्वता शिक्षकां खातीर सुंदर केक करून हाडिल्लो. शिक्षकांचे वतीन अनिशा परमेकार हे शिक्षिकेन विद्यार्थ्यांचे सुंदर कार्यावळ आयोजीत केल्ले खातीर उपकार मानले.
 पुराय कार्यावळीचें निवेदन सुरेखा परमाज हिणें केलें जाल्यार बिपाशा शर्मा हिणें उपकार मानले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 